Eesti tuntud maalikunstnikud panid oma teosed heategevuslikule näitus-oksjonile „Puhastatud maailm”, et aidata maailma sõna otseses mõttes puhtamaks muuta.
#000004
Triinu Soikmets: Mina koristasin sõpradega kõige esimesel aastal Harjumaal Rae vallas. Suhteliselt lageda ala peale oli kõvasti ehitusprahti veetud. Mind hämmastas, et me muudkui korjame kive ja traate, aga praht ei saagi otsa, vaid justkui kasvaks maa seest peale, nagu oleks nõiutud. Korraks tekkis lausa lootusetuse tunne, et me ei saagi kõike rämpsu ära viidud.
#000008
TS: Nii oli. Enamasti valisid kunstnikud näitusele oma varasemate tööde seast teemaga haakuvaid. On ka maale, mis loodud spetsiaalselt selleks näituseks ning inspireeritud Teeme Ära üritusest. Paljud kunstnikud kirjutasid esitatava teose juurde isegi oma kontseptsiooni või seose teemaga, nii et kõik on neil hoolega läbi mõeldud.
#000011
Ühiskonnateemadesse sekkuvate kunstnike kohta öeldakse vahel, et iga kingsepp jäägu oma liistude juurde. Millised on kunstniku liistud?
#000014
TS: Kuivõrd kunst ja kunstnikud on ühiskonna peegeldajad ja tõlgendajad, siis kunstniku liistud ongi tegeleda muu hulgas ka ühiskondlike, poliitiliste, keskkonna- ja kõigi selliste küsimustega, millega iga päev tegelevad teised asjatundjad ja ametnikud. Ma ei näe siin vastuolu. Pigem on vastuolu nende inimeste mõttemaailmas, kes arvavad, et kunstnik peaks maalima vaid natüürmorte ja kauneid lilleõisi. Ta võib loomulikult ka seda teha ja seegi saab kanda endas sõnumit.
#000015
Pigem võib selline kriitika tulla nende suust, kes tunnetavad ehk kunstnikes ohtu. Ka punavõimu ajal kardeti kirjaridade ja pintslitõmmete vahele peidetud sõnumeid.
#000016
JR: Praegu ei olegi ühtegi kunstnikku, kes agaralt ajakirjanduses sõna võtaks. Kirjutavaid kunstnikke võiks olla rohkem, aga kunstnikud väljendavadki ennast teistsuguse meediumi kaudu.
#000017
TS: Nagu ka näitusega kaasnevates tekstides ütleme, on kunst ja kunstnikud ka ühiskonna valupunktide väljatoojad, nende ennetajad ja lahendajad. Kõike alati korraga ei saa, teinekord tegeletakse tagajärgedega seal, kus oleks võinud tegeleda põhjustega, aga kunsti abil saab tõepoolest asjadele tähelepanu juhtida ja tulevikus nende halvenemist ära hoida.
#000018
Pakkusin kooli ajal tunnis kunsti ühe funktsioonina välja, et kunst muudab inimese paremaks. Õpetaja arvas, et sel teemal tuleks arutleda, aga tund sai enne läbi, kui me seda jõudsime. Mida teie vastaksite?
#000019
JR: Võib muuta küll. Kunst inspireerib ja suunab. Minul on tihtipeale pärast kunstiteose vaatamist või näitusel käimist meeleolu muutunud või hoopis uued mõtted peas.
#000020
Kuivõrd Sally stuudios tuleb õpilastega teemaks loodus ja loodushoid, tehakse selleteemalisi töid? Mil määral see teema lapsi inspireerib?
#000021
Keskkonnateemade puhul võetakse tihti esimesena üles just reostuse teema. See on asi, mida nad ise näevad. Oleme tegelenud ka linnaruumi teemaga. Paar aastat tagasi mõtlesid ja joonistasid 10–12-aastased lapsed teemal „Uus ja parem Tallinn”, mida nad tahaksid Tallinnas muuta.
#000023
JR: Mulle tundub, et veel rohkem võiks väärtustada, et Eestis on palju metsa ja puhast loodust. Tänapäeva maailmas, kus majandushuvid on hästi olulised, kipub see kaduma. Oleme Euroopas selle tõttu haruldane riik. Eriti veel, kuna meie mets kasvab tasasel maal, mis mujal Euroopas oleks põlluks tehtud. Seal kasvab mets mägedes, kus põldu pidada ei saa.
#000027
Eelmisel aastal tehti huvitav uuring, maaülikooli lõputöö sellest, et Eesti noored pelgavad metsa. Esiteks on seal igav, teiseks tüütud putukad – ühesõnaga ebamugav. (Jutt käib Triin Saare magistritööst „Loodus on hirmutav ja ebamugav: Y-generatsiooni kogetud emotsioonid looduses” – M. P.)
#000031
Kas teil on looduses lemmikpaigad, kus jalutamas käia?
#000032
JR: Need on pigem kodulähedased paigad, kus rohkem käidud, näiteks Elva lähedal. Aga eelmisel aastal matkasin Nelijärve kandis. Olen ka oma bioloogidest sugulastega matkamas käinud. Palumetsas on mõnusam jalutada kui tihnikus, aga tihnikus on huvitavam.
#000033
Kuidas õpilasi kunsti abil keskkonnateema juurde suunata?
#000035
TS: Meie soovitus õpetajatele on viia lapsi kunstinäitustele. Haus galerii missioon on tuua kunst eri põlvkondadest inimestele lähemale ja panna nad sellega suhestuma konkreetsete teemade kaudu, nagu praegusel näitusel. Kui loengut või juttu võib olla vahel igav või väsitav kuulata, siis pilt on väga hea vahend, millega lapses teemat või mõttearendust käivitada. Kui pilte on palju ja erinevaid, leiab igaüks midagi puudutavat.
#000037
TS: Enne oli küsimus, kas kunst saab inimese paremaks muuta. Kui kunst saab inimesega midagi teha, siis enesepeegelduse ja teemaga suhestumise kaudu midagi muuta ja käivitada. Kunsti eesmärk ei ole lugeda moraali, vaid väärtusi kasvatada ja pidevalt arendada. Isiklik kogemus on teine komponent. Mõni teos või teema ei pruugi sind praegu kõnetada, aga kui sul tekib sellega isiklik kokkupuude, siis haagib mälu eelnenud kunstikogemuse ja sealtkaudu tulebki areng, sisemine kasvamine.
#000039
Ajaloomuuseumi mitu nägu laste ja noorte hariduses
#000048